A kormány elítéli a Budapestre tervezett fajvédõ konferenciát
A kormány elfogadhatatlannak tartja, hogy egy amerikai szélsõséges fajvédõ szervezet orosz radikálisokkal együtt Magyarországon tartson konferenciát.
A Külgazdasági és Külügyminisztérium közleményben az áll: a magyar kormány élesen elhatárolódik minden idegengyûlölõ, kirekesztõ és a kisebbségeket vallása, származása miatt sértõ szervezõdésektõl, így a Budapestre tervezett radikális konferenciától is. A konferenciát a szélsõséges körök arra akarják felhasználni, hogy lejárassák Magyarországot a nemzetközi közvélemény elõtt, ami elfogadhatatlan - írták.

A DK és az Együtt- PM is elítéli

Az amerikai székhelyû, szélsõséges, fajvédõ National Policy Institute október 3. és 5. között konferenciát szervezne Budapesten. A konferencia elõadói között van Alexander Dugin, "a közismerten radikális, rasszista, nagyorosz nacionalista, illetve ukránellenes nézeteket valló orosz politológus és ideológus", a Nemzeti Bolsevik Párt, az Eurázsia Párt egyik alapítója - írták. A tervek szerint a konferencián felszólal Gyöngyösi Márton szélsõjobboldali képviselõ is - tették hozzá. A tervezett konferencia ellen korábban tiltakozott az Együtt-PM és a Demokratikus Koalíció is.
nacionalista konferencia